Diari Oficial de la Generalitat Valenciana


Sumari del DOGV 9355, del 06-06-2022 (2022/4158)

Informe ambiental i territorial estratègic del Pla de reforma interior en illa A de la unitat d'execució 1 del sòl urbà de ponent del Pla general municipal d'ordenació.
------------------------------------------------------------------------------------------------------------------------------------------------------------------------

### Dades del document

Número de DOGV
:   9355

Data del DOGV
:   06-06-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/4158


Data del document
:   19-07-2021

Organisme emissor
:   Ajuntament de Benidorm

Tipus de document
:   Anunci

Descriptors 

:   * Benidorm
    * pla d'urbanisme
    * administració local

Informe ambiental i territorial estratègic del Pla de reforma interior en illa A de la unitat d'execució 1 del sòl urbà de ponent del Pla general municipal d'ordenació. [2022/4158]  
En compliment del que es disposa en l'article 51.7 de la Llei 5/2015, de 25 de juliol, de la generalitat d'ordenació del territori, urbanisme i paisatge de la Comunitat Valenciana, i del Decret de l'Alcaldia núm. 4712/2017, de data 6 de novembre de 2017, es procedeix a la publicació de la resolució d'informe ambiental i territorial estratègic favorable en el procediment simplificat d'avaluació ambiental i territorial estratègica del pla de reforma interior en illa de cases A de la unitat d'execució 1, del sòl urbà ponent del PGMO. L'informe ambiental i territorial estratègic es troba inserit en la pàgina web: www.benidorm.org.  
  
«A iniciativa de la mercantil Villaviñas, SL, amb CIF núm. B-03457462, s'ha presentat en data 17 de febrer de 2020 (REGING-1841) instància, a fi d'iniciar el procediment d'avaluació ambiental i territorial estratègica, del Pla de reforma interior en illa de cases A de la unitat d'execució 1, del sòl urbà ponent del PGMO1990 per a la creació d'un aprofitament terciari assistencial privat sobre l'element privatiu número 2 de la parcel·la a (illa de cases A-2) del projecte de reparcel·lació aprovat el 25.09.2006, sobre el qual s'autoritza per la resolució de 27.02.2020 (exp. 1325/19) complex immobiliari, amb increment de sostre edificable, previ reequilibri dotacional per l'augment de l'edificabilitat atribuïda tal com estableix l'article 63.3 de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana (LOTUP), i l'adquisició de les plusvàlues generades conforme a l'article 77 de la LOTUP.  
  
Consta l'expedient de document inicial estratègic i esborrany del Pla de reforma interior, com determinen els articles 50.1 i 2, 40 i annexos VII i VIII de la LOTUP.  
  
Vist l'informe emés per l'arquitecte municipal, i ponent de la Comissió d'Avaluació Ambiental i Territorial Estratègica de Plans i Programes, de data 9 de juny de 2021, l'informe emés per la tècnica superior en Assumptes Jurídics d'Urbanisme de data 9 de juliol de 2021, i l'aportat per l'assistència tècnica externa ambiental Vielca Ingenieros, SA, el 28.05.2021 (REGING-7685) datat maig 2021, en els quals s'analitza el Pla de reforma interior-Document inicial estratègic, esborrany del PRI; estudi d'integració paisatgística i avantprojecte d'edificació- de l'àmbit illa de cases A de la unitat d'actuació número 1 del sòl urbà de ponent, de conformitat amb el que es preveu en els articles 51, 57 i concordants de la LOTUP, i considerant, d'acord amb els criteris dels seus annexos VII i VIII, que la proposta no té incidència significativa en el model territorial vigent en el municipi, no produeix increment significatiu en el consum de recursos; no modifica els objectius de qualitat en relació amb la gestió urbanística pel que, pel seu limitat contingut no té incidència significativa sobre el model territorial vigent en el municipi i que no hi ha afecció mediambiental ni paisatgística en l'alternativa de l'ordenació proposada, per la present, en virtut de les atribucions conferides per la legislació vigent en matèria de règim local, aquesta alcaldia resol:  
  
Primer  
Emetre informe ambiental i territorial estratègic favorable en el procediment simplificat d'avaluació ambiental i territorial estratègica Pla de reforma interior (PRI) en l'illa de cases A de la unitat d'execució 1 del sòl urbà ponent del PGMO 1990 per a la creació d'un aprofitament terciari assistencial privat sobre l'element privatiu número 2 de la parcel·la a (illa de cases A-2), per no tindre efectes significatius sobre el medi ambient, conforme als criteris establits en l'annex VIII de la Llei 5/2015, de 25 de juliol, de la generalitat d'ordenació del territori, urbanisme i paisatge de la Comunitat Valenciana (LOTUP), corresponent continuar la tramitació conforme al capítol III del títol III del llibre i de la LOTUP, o a la legislació sectorial corresponent.  
  
  
Segon  
Durant la tramitació urbanística del Pla de reforma interior s'hauran de tindre en compte les següents  
1. Durant la tramitació urbanística del PRI s'estudiarà per la possibilitat d'incorporar, si escau, les prescripcions derivades dels informes sectorials favorables del projecte d'urbanització del sòl urbà ponent.  
  
2. Respecte a l'article 40.5 de la LOTUP, l'estudi de viabilitat econòmica i memòria de sostenibilitat econòmica, per les característiques de l'actuació no suposaran cap càrrega econòmica per a les arques públiques, per la qual cosa s'emetrà informe de l'Assistència Tècnica Municipal en la fase urbanística d'exposició pública i informes del PRI, analitzant-se en aquesta fase l'aplicació de l'art.77 de la LOTUP.  
3. Per a la fase urbanística s'emetrà informe per l'Àrea de Topografia Municipal sobre l'índex dotacional.  
4. L'avantprojecte presentat s'entén com un document de suport del document inicial estratègic (inici de la tramitació del PRI). La supervisió d'aquesta documentació no suposa l'eliminació de la sol·licitud de llicència d'obres, una vegada aprovat definitivament el PRI, en la qual s'incorporarà el compliment del projecte a la normativa urbanística d'aplicació d'aquest moment.  
  
Tercer  
De conformitat amb el que es preveu en l'article 51.7 de la LOTUP, contra la present resolució, per no ser un acte definitiu en via administrativa, no es pot interposar cap recurs, sense perjudici dels que, si escau, siguen procedents en via judicial contenciosa administrativa davant de la disposició de caràcter general que haguera aprovat el pla o programa, o bé, sense perjudici dels que siguen procedents en via administrativa davant de l'acte, si és procedent, d'aprovació del pla o programa; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
  
Quart  
De conformitat amb el que es preveu en l'article 51.7 in fine de la LOTUP, l'informe ambiental i territorial estratègic perdrà la vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera procedit a l'aprovació del pla o programa en el termini màxim de quatre anys des de la seua publicació.  
  
Cinqué  
Notificar aquesta resolució a les persones interessades que apareguen en l'expedient ambiental d'aquesta actuació, i incloure aquesta resolució en la documentació de planejament urbanístic.  
  
Sisé  
De conformitat amb el que es preveu en l'article 51.7 in fine de la LOTUP, publicar aquesta resolució en el Diari Oficial de la Generalitat Valenciana.»  
  
Benidorm, 19 de juliol de 2021.- La regidora delegada d'Urbanisme: Lourdes Caselles Doménech.